На основу члана 10. Одлуке о отуђењу и давању у закуп грађевинског земљишта у јавној својини Општине Смедеревска Паланка („МСЛ“ број 5/2021) и Одлуке Општинског већа број:463-47/2021-02/1 од 26. августа 2021.године,

Комисија за спровођење поступка отуђења и давања у закуп неизграђеног грађевинског земљишта у јавној својини Општине Смедеревска Паланка (у даљем тексту: Комисија), објављује

**О Г Л А С**

**О ОТУЂЕЊУ НЕИЗГРАЂЕНОГ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ СМЕДЕРЕВСКА ПАЛАНКА ПУТЕМ ПРИКУПЉАЊА**

**ПИСМЕНИХ ПОНУДА**

**I**

Предмет овог огласа је отуђење неизграђеног грађевинског земљишта у јавној својини Општине Смедеревска Паланка прикупљањем писмених понуда и то:

1. кп.број 986/88 КО Смедеревска Паланка I, површине 2073м2, у улици Синђелићева у Смедеревској Паланци;
2. кп.број 986/90 КО Смедеревска Паланка I, површине 1280м2, у улици Синђелићева у Смедеревској Паланци.

Наведене катастарске парцелесу намењене за градњу.

**Основна намена**: комерцијалне делатности.

**Могуће пратеће намене**: дозвољена је изградња објеката комерцијалних делатности (трговина, угоститељство, услужно занатство, пословање). Компатибилне намене у целини II нису предвиђене. Није дозвољена изградња стамбених објеката.

Намена предметног земљишта је одређена Планом генералне регулације за Смедеревску Паланку (Мсл.бр. 16/2013, 09/2019 и 4/2021).

**Почетна цена** предметних парцела је 2.570,00 динара по 1м2, односно:

-за к.п.број 986/88 КО Смедеревска Паланка I, износи 5.327.610,00 динара за укупну површину парцеле;

-за к.п.број 986/88 КО Смедеревска Паланка I, износи 3.289.600,00 динара за укупну површину парцеле.

**II**

Лице коме се земљиште отуђује, дужно је да пре закључења уговора о отуђењу земљишта уплати целокупан износ цене земљишта.

**III**

Јавно отварање понуда ће се одржати дана 03.10.2021.године у 12:00 часова у малој сали Скупштине општине Смедеревска Паланка, а поступак отварања понуда врши Комисија.

**IV**

Учесници у поступку прикупљања понуда могу бити правна и физичка лица.

Рок за подношење понуда је 30 дана од дана оглашавања у дневном листу „Српски телеграф“.

Понуда мора да садржи:

* Име, презиме и адресу као и матични број физичког лица, односно за предузетнике матични број радње из јединственог регистра радњи, као и порески идентификациони број;
* Назив, односно фирму и седиште правног лица односно доказ о уписаној делатности у регистар код надлежног органа, као и порески идентификациони број, потпис овлашћеног лица и печат;
* Уредно овлашћење за заступање;
* Понуђени износ цене по којој се отуђује;
* Доказ о уплаћеном гарантном износу;
* Писмену сагласност учесника поступка о прихватању услова јавног огласа, уз тачно навођење података о непокретности која је предмет огласа.

**V**

Учесник уз понуду доставља Комисији у затвореној коверти са назнаком да се ради о понуди за прибављање земљишта и видљивом назнаком са бројем катастарске парцеле за коју се подноси понуда, као и текстом „не отварати“.

Понуда се шаље поштом препоручено, а може се предати и преко писарнице Општинске управе Општине Смедеревска Паланка са назнаком „За Комисију за спровођење поступка отуђења и давања у закуп земљишта у јавној својини Општине Смедеревска Паланка“.

Понуђени износ цене за отуђење земљишта мора бити изражен у динарском износу и мора бити већи од почетног износа јавног огласа.

Неблаговремена, односно неуредна понуда, биће одбачена.

Поступак прикупљања писмених понуда јавним огласом сматра се успелим ако je приспела најмање једна уредна и благовремена понуда.

**VI**

Гарантни износ за учешће у поступку прикупљања понуда је 50% од почетне цене за отуђење земљишта и износи:

-за кат.парцелу бр. 986/88 КО Смедеревска Паланка I, износ од 2.663.805,00 динара;

-за кат.парцелу бр. 986/90 КО Смедеревска Паланка I, износ од 1.644.800,00 динара;

Уплата гарантованог износа врши се на жиро рачун бр. 840-0000000636804-34 Скупштине општине Смедеревска Паланка – депозит за подношење понуде, број модела 97, позив на број 13 093.

**VII**

Предлог Одлуке о избору најповољнијег понуђача, записник о раду и извештај о спроведеном поступку јавног отварања понуда, Комисија доставља Општинском већу Општине Смедеревска Паланка.

Решење о отуђењу грађевинског земљишта у јавној својини Општине доноси Општинско веће и доставља га свим учесницима у поступку прикупљања понуда и Општинском правобраниоцу.

По правноснажности решења о отуђењу грађевинског земљишта у јавној својини лице које је исто прибавило отуђењем и председник Општине Смедеревска Паланка, закључују уговор у року од 30 дана од дана правноснажности решења.

**VIII**

Лице коме се земљиште отуђује дужно је:

* Да у року од 30 дана од дана правноснажности решења о отуђењу, поднесе захтев надлежном органу за издавање локацијских услова
* Да у року од три месеца од дана издавања локацијских услова прибави грађевинску дозволу и пријави радове
* Да у року од 2 године од дана правноснажности грађевинске дозволе изгради објекат у складу са том дозволом.

**IX**

Ако лице коме је грађевинско земљиште отуђено не закључи уговор са председником Општине Смедеревска Паланка, Општински правобранилац покреће поступак (на предлог председника Општине), за поништај решења о отуђењу земљишта.

Лице коме је грађевинско земљиште отуђено у наведеном случају нема право на повраћај уплаћеног гарантног износа по објављеном јавном огласу.

**X**

Заинтересована лица могу се упознати са локацијом земљита која се отуђује увидом у важећи плански акт за ту локацију или путем телефона 026/310-550.

У Смедеревској Паланци, 01.09.2021.године

ПРЕДСЕДНИК КОМИСИЈЕ

Иван Јоцковић, дипл.правник